রুশ–জাপান যুদ্ধ
রুশ–জাপান যুদ্ধ (, "Russko-yaponskaya voina"; "Nichirosensō"; ১৯০৪–১৯০৫) বিংশ শতাব্দীর প্রারম্ভে রাশিয়া এবং জাপানের মধ্যে সংঘটিত হয়েছিল। এই যুদ্ধের প্রধান কারণ ছিল মাঞ্চুরিয়া ও কোরিয়ায় দেশ দুইটির বিপরীতমুখী সাম্রাজ্যবাদী স্বার্থ। যুদ্ধটি মূলত দক্ষিণ মাঞ্চুরিয়ার লিয়াওদং উপদ্বীপ ও মুকদেনে, কোরিয়া ও জাপানের সীমান্তবর্তী সাগরসমূহে এবং পীত সাগরে সংঘটিত হয়েছিল।
পার্ল হারবার আক্রমণ
১৯৩৭ খ্রিস্টাব্দের ডিসেম্বর থেকে জাপান কর্তৃক সংঘটিত বিভিন্ন ঘটনা যেমন: ইউএসএস প্যানে'র উপর আক্রমণ এবং নানকিং গণহত্যার (২ লক্ষাধিক বাছবিচারহীন হত্যাকান্ড) ঘটনায় পশ্চিমের দেশগুলোয় প্রকাশ্যে জনমতের ফলে সৃষ্ট জাপান বিরোধী আন্দোলন প্রকটভাবে দানা বেঁধে ওঠে। জাপানের অন্য রাজ্য গ্রাস ও অধিগ্রহণে পার্শ্ববর্তী রাষ্ট্রসমূহের অভ্যন্তরে ব্যাপক আতঙ্ক সৃষ্টির প্রেক্ষাপটে চীনের অনুরোধক্রমে ও যুদ্ধের জন্য ঋণ সহায়তা সরবরাহ চুক্তির আওতায় যুক্তরাষ্ট্র, যুক্তরাজ্য এবং ফ্রান্স একত্রিত হয়।